Grimonis ir košumkrūms, kas ir dekoratīvs un krāšņs dārza akcents gan vasarā, gan ziemā.  Krūma krāsu klāsts ir ļoti plašs. Dzinumi parasti ir spilgti sarkani, bet tie mēdz būt arī dzeltenos un brūnos toņos. Lapas var būt sarkanas, balti vai dzelteni raibas un arī zaļganas.

Vēsture stāsta, ka

* amerikāņu karavīri no grimoņu zaru mizas gatavojuši tēju, kas palīdzēja atvieglot sāpes un pazemināt temperatūru;
* no stingrajiem krūma zariem senāk izgatavoja iesmus un bultas;
* grimoņu kokogles savulaik esot bijušas labi piemērotas arī šaujampulvera izgatavošanai.

UZDEVUMS (atķeksēt kā testā)

Krūma latīniskais nosaukums *cornus* nozīmē “rags”. Kāpēc krūmam tika dots tieši šāds apzīmējums?

* Krūma krāsa ir līdzīga briežu ragu krāsai.
* Krūms pievilina bites un kukaiņus.
* **Krūma zari ir cieti un izturīgi.**
* Krūma augļus iecienījuši putni.